**PERMANENTE DIENSOOREENKOMS**

Aangegaan deur en tussen

**……………………….. (gemeente),**

**…………………………… (adres)**

(hierna genoem die “gemeente” in sy hoedanigheid as werkgewer)

en

**…………………………….. (predikant)**

**…………………………….. (adres)**

**(ID ………………………………..)**

(hierna genoem die “werknemer”)

**1. INLEIDING**

1.1 Die \_\_\_\_\_\_\_\_\_\_\_\_\_\_\_\_\_\_\_ (gemeente) is gesetel binne die Ring van \_\_\_\_\_\_\_\_\_\_\_\_. Die gemeente onderskryf die Bybel as die heilige en onfeilbare Woord van God, die Belydenisskrifte wat die NG Kerk bely, die Kerkorde Bepalinge en Reglemente, asook besluite van die Algemene Sinode en betrokke streeksinode.

1.2 Ds \_\_\_\_\_\_\_\_\_\_\_\_\_\_\_\_\_\_ is ’n gelegitimeerde predikant van die NG Kerk, wat die legitimasieverklaring onderteken het en wat nie deur enige ander ooreenkomste, teenstrydige oortuigings of beperkings daarvan weerhou word om diens as predikant in die gemeente te lewer nie.

**2. PLIGTE VAN DIE PREDIKANT**

2.1 Die pligte van die predikant word in ’n afsonderlike posbeskrywing vervat wat hierby aangeheg is en wat van tyd tot tyd op ’n redelike wyse tussen die partye ooreengekom kan word om aan die vereistes van die gemeente te voldoen. Die posbeskrywing sluit die primêre funksies van ’n predikant in soos omskryf in Artikel 9 van die Kerkorde.

2.2 Die predikant erken dat sy voorbeeld, optrede en ywer die kwaliteit van gemeentelike funksionering mede-bepaal en hy onderneem om:

* erns met sy persoonlike Bybelstudie en gebedslewe te maak;
* sy lewensinstelling en optredes op hoë morele standaarde te bou;
* as predikant aan sy primêre funksie, naamlik die van Bedienaar van die Woord, getrou te bly;
* die waardigheid en selfrespek van elke persoon met wie hy in die loop van sy dienslewering in aanraking kom, te erken, te handhaaf en te bevorder;
* lojaal aan die NG Kerk, sy leer en sy besluite te wees en om enige bedenkinge op ’n verantwoordelik manier deur middel van die ruimte wat deur die Kerkraad en ander kerkvergaderinge geskep is, onder die betrokke instansie se aandag te bring;
* goeie verhoudings met sy mede-predikante as hoë prioriteit te stel en dit deur sy optrede daadwerklik te bevorder; en
* alles in sy vermoë te doen om die Gemeente se belang te alle tye te bevorder.

2.3 Die predikant onderneem om die primêre funksies van ’n predikant soos omskryf in Artikel 9 van die Kerkorde, te vervul. Verder onderneem hy om hom by die spesifieke pligte te hou soos in ’n afsonderlike posbeskrywing vervat word en waaroor van tyd tot tyd op ’n redelike wyse tussen die predikant(e) onderling en die kerkraad ooreengekom kan word om aan die veranderende vereistes van die gemeente te voldoen. Die meting van prestasie en die resultate wat verwag word ten opsigte van die uitvoering van hierdie pligte word as deel van die posbeskrywing gereken.

**3. PLIGTE VAN GEMEENTE**

3.1 Die kerkraad onderneem om binne die vermoë van die gemeente dit vir die predikant moontlik te maak om sy pligte te verrig en om aan hom die liefde en medewerking van die Here te bied sodat hy tot vervulling van sy taak ondersteun word.

3.2 In die besonder onderneem die werkgewer om:

* die predikant as leraar van die gemeente te erken en om sy waardigheid en selfrespek te beskerm en te bevorder;
* aan hom, binne praktiese perke, alle moontlike hulp te verleen wat hom in staat stel om sy diens in die gemeente te verrig;
* saam met hom ’n bedieningstrategie vir die gemeente uit te werk waarin die onderlinge werksaamhede van die predikante, kerkraad en ander rolspelers in die gemeente bepaal word;
* aan hom, binne die raamwerk van die bedieningstrategie, die ruimte tot kreatiwiteit en inisiatief te gee;
* sy integriteit in die bepaling van sy tydsindeling en prioriteite in werksaamhede te erken;
* die finansies van die gemeente so te help bestuur dat daar finansiële sekuriteit aan hom gegee kan word;
* sy lewensonderhoud, soos van tyd tot tyd ooreengekom en vasgestel, stiptelik te betaal of te voorsien;
* in sy welstand belang te stel deur hom geestelik te ondersteun, aan hom en sy gesin genoegsame ruimte tot privaatheid en ontspanning te gee en om hom te beskerm teen uitbranding
* vir hom die billike geleentheid te bied om enige saak wat sy persoon of funksionering raak, met die werkgewer te bespreek;
* enige besware teen, of probleme met sy optrede in die gemeente, op ’n persoonlike en verantwoordelike manier met hom te bespreek; en
* ’n klimaat in die gemeente te skep waarin die predikant teen onverantwoordelike opmerkings deur lidmate beskerm word.

**4. DIENSVOORDELE EN VOORWAARDES**

Die aanstelling is onderworpe aan die bepalings van die Kerkorde, Bepalinge en Reglemente, die toepaslike wetgewing en personeelbeleid van die gemeente. Die oorblywende diensvoorwaardes wat nie spesifiek hieronder genoem word nie is dié soos vervat in die bepalings van die Kerkorde, Bepalinge en Reglemente, die toepaslike wetgewing en personeelbeleid van die gemeente. Die volgende spesifieke bepalings ten opsigte van die predikant word vervolgens omskryf:

4.1 Aanstellingstermyn

Die predikant word vanaf \_\_\_\_\_\_\_\_\_\_\_\_\_\_ (datum) in ´n permanente hoedanigheid aangestel. Die aanstelling sal voortduur vir ’n onbepaalde tydperk tot en met die geldende aftree ouderdom wat tans 65 jaar is.

4.2 Vergoedingspakket

4.2.1 As vergoeding en beloning vir die uitvoering van sy pligte ontvang die werknemer ’n bruto maandelikse Totale Koste van Indiensnemingspakket (TKVI). Die bruto TKVI -pakket sluit in, benewens die kontantvergoeding, toelaes, diensbonus en behuisingsubsidie (indien van toepassing), die bedrae wat deur die werkgewer betaal word vir die werknemer se mediese skema en sy aftreefonds.

Die maandelikse vergoedingspakket (kostepakket waarvan werkgewerbydraes tot byvoordele ingesluit is) beloop R\_\_\_\_\_\_\_\_\_\_\_\_\_ per maand. Die TKVI word as volg saamgestel:

Traktement : \_\_\_\_\_\_\_\_\_

Bonus voorsiening : \_\_\_\_\_\_\_\_\_

Vervoertoelaag [18 000 km] : \_\_\_\_\_\_\_\_\_

Behuising/-subsidie : \_\_\_\_\_\_\_\_\_

Werkgewerbydrae: Pensioenfonds (19,2% bydraevlak) : \_\_\_\_\_\_\_\_\_

Medies : \_\_\_\_\_\_\_\_\_

AdmedGap : \_\_\_\_\_\_\_\_\_

**TKVI : \_\_\_\_\_\_\_\_\_**

4.2.2 Die werknemer se netto vergoeding sal maandeliks voor of op die **25ste** van elke maand deur middel van 'n direkte bank oordragstelsel oorbetaal word.

4.3 Bonus

4.3.1 *Diensbonus (Dertiende Tjek)*

Die diensbonus is ingesluit in die bruto jaarlikse TKVI-pakket en word volgens die ooreenkoms tussen die werkgewer en werknemer maandeliks (1/12) of jaarliks of aan die einde van die maand waarin die werknemer verjaar, of soos anders ooreengekom, uitbetaal.

4.4 Jaarlikse verlof

4.4.1 Die predikant is geregtig op twee-en-veertig (42) kalenderdae jaarlikse verlof teen volle betaling vir elke voltooide twaalf (12) maande tydperk, soos bepaal in die Kerkorde (2015 – soos gewysig) en soos verder omskryf in die personeelbeleid.

4.4.2 Op enige stadium mag slegs 21 kalenderdae opgehoop word, waarna alle verdere opgehoopte verlof sal verval.

4.5 Siekteverlof

Die werknemer is geregtig op een honderd-en-twintig (120) kalenderdae siekverlof in elke siklus van drie (3) jaar soos bepaal in die Kerkorde (2015, Reglement 16 – soos gewysig) en soos verder omskryf in die personeelbeleid.

4.6 Werksure

Vanweë die aard van die werknemer se pos is vaste diensure nie moontlik nie. ’n Minimum van 45 werksure per week word op ´n skiktyd grondslag veronderstel. Die werksure moet so gereël word dat alle pligte van die pos nagekom word en by die gemeente se roetines inpas. Daar sal van tyd tot tyd van die werknemer verwag word om pligte buite sy normale werksure te verrig. Vergoeding vir werk buite normale kantoorure en oor naweke word geag ingesluit te wees by die werknemer se TKVI-pakket.

4.7 Af-dae en Af-naweke

Die predikant is daarop geregtig om sy tyd so te reël dat hy een af-dag per week en een af-naweek per kwartaal van sy normale pligte verskoon word (Vrydag 13h00 - Sondag 24h00).

4.8 Pensioenfonds

Lidmaatskap van die Predikante Pensioenfonds van die NG Kerk is verpligtend. Die werknemer word deur die reëls van genoemde Fonds gebind. Die werkgewerbydrae, op die ooreengekome bydraevlak, vorm deel van die werknemer se TKVI-pakket. Die lidbydrae word maandeliks van die werknemer se salaris verhaal.

4.9 Mediese Skema

Lidmaatskap van ’n mediese skema, soos goedgekeur deur die werkgewer, is verpligtend. In geval waar die werknemer se gade oor ’n mediese skema beskik, is lidmaatskap egter nie verpligtend nie. Die bydrae wat die werkgewer betaal aan die mediese skema vorm deel van die werknemer se TKVI-pakket. Die lidbydrae word van die werknemer se salaris verhaal.

4.10 Dissipline

Die predikant sal onderworpe wees aan die dissiplinêre en griewe prosedure soos vervat in die Kerkorde, Bepalinge en Reglemente, asook die personeelbeleid van die gemeente.

4.11 Motor- en Reistoelae

Daar word van die werknemer verwag om ter uitvoering van sy gemeentelike pligte voorsiening te maak vir geskikte vervoer. ’n Motor- en reistoelae ter vergoeding van die vaste- en lopende koste van die voertuig, gebaseer op die riglyne van die Algemene Taakspan Fondse en Bates (ATFB) van die Algemene Sinode, is ingesluit in die maandeliks TKVI-pakket.

4.12 Behuising

Dit is die gemeente se beleid om gratis huisvesting aan predikante te voorsien of om ’n behuisingsubsidie te betaal wat die werknemer in staat behoort te stel om sy eie huisvesting te bekom.

4.12.1 Indien die gemeente gratis huisvesting aan die werknemer voorsien is die werkgewer verantwoordelik vir alle redelike instandhoudingskoste van die geboue, munisipale belasting en -dienste en instandhouding van die tuin. Sodanige uitgawes sal direk deur die werkgewer betaal word of aan die werknemer terugbetaal word by voorlegging van behoorlike stawende bewysstukke. Die werknemer sal toesien dat die uitgawes redelik en nie buitensporig is nie.

Die gratis huisvesting en terugbetaling van gemelde uitgawes is addisioneel tot en vorm nie deel van die jaarlikse TKVI-pakket nie.

**of**

4.12.2 Indien die werknemer sy eie behuising voorsien betaal die werkgewer ’n behuisingsubsidie aan die werknemer, bereken volgens die gemeente se behuisingsbeleid.

Die behuisingsubsidie vorm deel en is ingesluit in die werknemer se maandeliks TKVI-pakket.

4.13 Telefoon-, Selfoon- en Internetuitgawes

Dit word van die werknemer verwag om in die uitvoering van sy gemeentelike pligte te alle tye maklik bereikbaar te wees. Die werknemer sal verantwoordelik wees om self te reël vir sy eie telefoon-, selfoon- en internetkontrakte. Die uitgawes wat die werknemer aangaan vir gemeentelike doeleindes en ter uitvoering van sy pligte sal deur die werkgewer aan die werknemer terugbetaal word by voorlegging van behoorlike stawende bewysstukke en na aftrekking van uitgawes aangegaan vir privaatdoeleindes.

Die terugbetaling van gemelde uitgawes is addisioneel tot en vorm nie deel van die jaarlikse TKVI-pakket nie.

4.14 Geestelike Boeke en Literatuur

Die uitgawes wat die werknemer aangaan vir die aankoop van geestelike boeke en literatuur vir gemeentelike doeleindes en ter uitvoering van sy pligte sal deur die werkgewer aan die werknemer terugbetaal word by voorlegging van behoorlike stawende bewysstukke. Die maksimum toegelate bedrag sal van tyd tot tyd deur die werkgewer vasgestel word.

**5. WYSIGING**

5.1 Enige wysiging of verandering aan hierdie ooreenkoms sal alleen geldig wees as beide partye daartoe skriftelik ingestem het en sodanige wysiging of veranderings deur beide partye geteken is.

**6. VERKLARING DEUR PREDIKANT**

6.1 Die predikant bevestig dat alle dokumente, inligting en getuigskrifte aan die werkgewer voorgelê ter ondersteuning van sy aansoek vir werk, eg is en stem toe dat as bewys sou word dat dit vals is, die werkgewer geregtig sal wees om sy dienste onmiddellik te beëindig.

**7. PERSONEELBELEID**

7.1 By ondertekening van hierdie ooreenkoms verklaar die predikant dat hy vertroud is met die inhoud van die personeelbeleid, hierdie ooreenkoms, asook sy posbeskrywing en dit aanvaar as bindend en inbegryp is by hierdie ooreenkoms.

**8. PRIVAATWERK**

Die predikant word geag voltyds in diens van die gemeente te wees en mag geen privaat en/of ander werk verrig of addisionele inkomste verdien van enige aard, sonder vooraf skriftelike goedkeuring van die kerkraad nie.

**9. BEËINDIGING VAN DIE OOREENKOMS**

9.1 Een (1) maand wedersydse skriftelike kennisgewing word vereis vir die beëindiging van hierdie ooreenkoms onderworpe aan betrokke kerkordelike bepalinge en ander besluite.

Geteken te \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ op hierdie \_\_\_\_\_\_\_\_\_ dag van \_\_\_\_\_\_\_\_\_\_\_\_\_\_\_\_\_\_\_\_\_\_\_.

**As getuies:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(namens KERKRAAD)**

**As getuies:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDIKANT**